Kiimajärvi (kylä Kiikassa)

Kiimajärvi on kylä ja entinen taajama Sastamalan kaupungissa Kiikan alueella. Kylä sijaitsee Kiimajärven rannalla kantatie 44:n varrella. Kylässä on noin 180 asukasta.

Kiimajärven kylässä on ollut kuusi tilaa vuonna 1560. Varhaisin kartta kylästä on vuodelta 1644. Alkuperäinen kylätontti on sijainnut Sopan talon kohdalla järven rannassa. Kylä kasvoi merkittävästi myöhäiskeskiajalla ja sinne asettui useita kädentaitajia kuten suutareita, kraatareita, seppiä, karvareita, nikkareita ja varvareita. Sittemmin kylään perustettiin myös saha, meijeri ja tiilitehdas. Kylä alkoi hiljentyä 1950-luvulla, ja kylästä on poistunut varhainen pienteollisuus, koulu, posti ja muut palvelut.

Lähteet

Aiheesta muualla
Kiimajärven kyläseura

Kiikan kylät